Rīgas Sarkanā Krusta slimnīca

Rīgas Sarkanā Krusta slimnīca ir privātās medicīnas sabiedrības "ARS" daļa agrākās Latvijas Sarkanā Krusta slimnīcas vēsturiskajās ēkās Jāņa Asara ielā 3 Rīgā. Tajā darbojas stacionārs, diagnostikas klīnika un konsultāciju nodaļa. Slimnīcas ēka ir arhitektūras piemineklis.

 Vēsture 
Slimnīcas galvenā ēka celta 1909.—1912. gadā pēc Frīdriha Šefela projekta, bet atklāta tikai pēc Pirmā pasaules kara beigām 1919. gadā kā Latvijas Sarkanā Krusta (LKS) slimnīca ķirurģiskajām operācijām un žēlsirdīgo māsu apmācībai. Kopš 1920. gada slimnīcā notika arī Latvijas Universitātes Medicīnas fakultātes studentu klīniskā apmācība. Slimnīcā sākotnēji bija 100 gultasvietas, 1927. gadā Tallinas ielas otrā pusē uzcēla medicīnas māsu kopmītni un protezēšanas nodaļu Pērnavas ielā 62. 1936. gadā pēc Aleksandra Klinklāva projekta uzcēla LKS Žēlsirdīgo māsu skolas ēku un citus korpusus.citariga.lv 

Pēc Latvijas okupācijas to pārdēvēja par Rīgas 4. slimnīcu. 1974. gadā slimnīcas ēkām veica kapitālo remontu. 1995. gada 10. jūnijā slimnīcu slēdza.

Lai gan Latvijas Sarkanais Krusts mēģināja savu īpašumu atgūt, vēlāk to privatizēja medicīnas sabiedrība "ARS", kas līdz 2024. gada maijam veica atjaunošanas darbus arhitektu biroja "Jaunromāns un Ābele" vadībā.Verot durvis privātajai slimnīcai, aktualizējas jautājums par lielāku valsts sadarbību ar privāto sektoru lsm.lv 2024. gada 30. maijā

 Atsauces 

Kategorija:Slimnīcas Rīgā